钦定古今图书集成/明伦汇编/氏族典/第472卷 > 蔡哲
## 钦定古今图书集成/明伦汇编/氏族典/第472卷 > 蔡哲

按《万姓统谱》：“哲字思贤，武昌人。始仕陈友谅为御史。
岁壬寅，来归，授江南行省理问，升右司郎中。命往赣
州招谕熊天瑞，天瑞遂遣子入朝，擢哲中书省参政，
命往四川报伪夏明昇聘，因挟画史同往，图其山川
险易以献。后为侍御史，以所举御史犯法被劾，坐免
官卒。朝廷惜之，命赐棺归葬乡里。”